Translate the text from Welsh to English.



 
Heddiw, rwy’n cyhoeddi fy mhenderfyniad i gyflwyno rheoliadau a fydd yn gymwys i Gymru gyfan ar gyfer ymdrin ag effaith sylweddol a pharhaus llygredd amaethyddol ar iechyd ac ansawdd ein hafonydd, ein llynnoedd a’n nentydd.


Mae dŵr glân yn un o hanfodion bywyd yng Nghymru, i’w yfed, ar gyfer iechyd ein pobl, er mwyn cynhyrchu bwyd ac ar gyfer ein hamgylchedd naturiol. Mae gormod o afonydd yn cael eu llygru gan weithgareddau amaethyddol ar hyn o bryd, o achosion acíwt o lygru o darddleoedd penodol i ddŵr ac effeithiau cronnol llygredd gwasgaredig. O’r herwydd nid ydym yn bodloni disgwyliadau’r cyhoedd na’n safonau amgylcheddol. Mae nifer yr achosion o lygredd amaethyddol yn parhau i fod lawer yn rhy uchel, gyda chyfartaledd o dros 3 o achosion bob wythnos dros y 3 blynedd diwethaf. Mae hyn yn dangos nad oes unrhyw duedd hirdymor am i lawr. Mae angen i ni wella gan godi ansawdd ein cyrsiau dŵr ar draws Cymru drwy atal achosion fel y rhain a rheoli peryglon ehangach llygredd gwasgaredig.


Mae’r Rheoliadau yr wyf yn eu cyflwyno yn gosod llinell sylfaen glir a chyson, gan sicrhau bod ein holl ffermwyr yn deall beth sydd angen iddynt ei wneud i ymuno â’r rheini sydd eisoes yn gwarchod ein hamgylchedd cyfoethog ac yn rheoli tail fel maethyn gwerthfawr yn hytrach na gwastraff. Mae’r mesurau yn rhai cymesur â’r peryglon o lygredd sy’n deillio o arferion amaethyddol, ac ychydig o effaith y bydd hyn yn ei chael ar rai ffermwyr. Bydd angen amser a chymorth ar ffermwyr eraill er mwyn gwella.


Nid yw’r safonau sylfaenol sy’n cael eu pennu gan y Rheoliadau hyn yn ormodol.  Maen nhw’n pennu safonau cynhyrchu yng Nghymru sy’n cymharu â’r rheini yng ngweddill y DU ac Ewrop.  Yn ogystal â bod yn bwysig i ddiogelu’n hamgylchedd a’n lles, mae ffurfioli safonau arfer da fel hyn yn hanfodol i fusnesau Cymru sydd am gadw eu marchnadoedd yn Ewrop a chipio rhai eraill yng ngweddill y byd. Mae’r Rheoliadau hyn yn sicrhau ein bod yn pennu ein llinell sylfaen reoliadol ar y lefel briodol, yn unol ag egwyddorion y Cytundeb Masnach a Chydweithredu â’r UE, er mwyn osgoi tariffau yn y dyfodol ar allforion i’r UE, sef yr hyn fyddai’n cyfateb i senario dim cytundeb ar gyfer ffermio yng Nghymru.


Er bod y rheoliadau hyn wedi’u datblygu’n bennaf i atal llygru annerbyniol o gyrsiau dŵr, mae ffactorau amgylcheddol eraill wedi’u hystyried. Bydd y rheoliadau hyn yn arwain at ddefnyddio maethynnau’n fwy effeithiol ar ffermydd ac felly at ollwng llai o amonia i’r atmosffer.  Mae’r rheoliadau hyn yn rhan allweddol o’n hymdrechion i leihau allyriadau nwyon tŷ gwydr amaethyddiaeth ac i wella ansawdd aer a thrwy weithio ar lefel Cymru gyfan, adlewyrchir cyngor Pwyllgor Newid Hinsawdd y DU yn ei adroddiad “Land Use: Policies for a net zero UK”.


Mae’r penderfyniad hwn yn dilyn cyfnod hir o ystyried ac ymgysylltu. Rwyf wedi rhoi pob cyfle i’r diwydiant newid ei ymddygiad drwy gamau gwirfoddol. Mae rhywfaint o gynnydd wedi bod dros y 4 blynedd diwethaf ond nid yw’n ddigon o ystyried graddfa a chyfradd y broblem a’r ymrwymiad i newid sydd ei angen.  


Cyn gwneud penderfyniad roeddwn yn awyddus i sicrhau bod y diwydiant mewn sefyllfa i allu gweithredu unrhyw reoliadau newydd.  Ceir ansicrwydd o hyd beth yw effeithiau’r pandemig ar gadwyn gyflenwi bwyd amaeth, ond mae prisiau’r farchnad ar gyfer cynnyrch amaethyddol yn dal yn iach ac mae’r Cytundeb Masnach a Chydweithredu rhwng yr UE a’r DU wedi chwalu’r bygythiad o dariffau allforio.  Rwyf wedi cynnwys cyfnodau pontio priodol yn y rheoliadau i ysgafnhau’r baich gofynion ar y diwydiant am y tro.  Bydd hyn yn caniatáu i ffermwyr gyflawni’r gofynion arfer da cychwynnol a fydd yn cael eu cyflwyno ar 1 Ebrill 2021 gan roi digon o amser iddynt allu cynllunio a pharatoi ar gyfer y gofynion ychwanegol. 


Bydd angen i rai ffermwyr fuddsoddi i wella’u seilwaith.  Mae llawer o ffermwyr eisoes wedi mynd ati i reoli maethynnau’n well, i gynnal eu perfformiad da a’u lle yn y farchnad, yn aml gyda chymorth ariannol Llywodraeth Cymru.  Hyd at Fedi 2020, gwnaethom ddarparu £22m trwy’r Grant Cynhyrchu Cynaliadwy i’w helpu i wella’u seilwaith, gyda thros 500 o ymgeiswyr yn cael eu gwahodd i gyflwyno ceisiadau llawn.   Ar gyfer 2021, neilltuwyd £1\.5 miliwn yn ychwanegol i helpu ffermwyr i wella ansawdd dŵr a chaiff £11\.5m o arian cyfalaf ei ddefnyddio i roi help uniongyrchol i fusnesau fferm i wella’u seilwaith rheoli maethynnau ar y fferm.


I helpu i gyflwyno’r rheoliadau hyn, rydym wedi cyhoeddi canllawiau priodol a rhaglen effeithiol ar gyfer trosglwyddo gwybodaeth.  Mae Cyswllt Ffermio eisoes wedi cynnal dros 400 o sesiynau cysylltiedig gan gynnwys clinigau pridd a seilwaith fferm, cyfarfodydd yn y dalgylchoedd blaenoriaeth a digwyddiadau am Ffermio Cynaliadwy a Ffermio ar gyfer y Dyfodol, gyda bron 13,000 o ffermwyr yn manteisio arnynt.


Mae’r gwaith hwn ar lygredd amaethyddol  yn rhan o gyfres o fesurau ar gyfer gwella ansawdd dŵr ar draws Cymru. Rwyf hefyd wedi darparu £4\.5 miliwn yn 2020/21 er mwyn mynd i’r afael â llygredd dŵr o fwyngloddiau, sef ffynhonnell fawr arall o lygredd dŵr yng Nghymru.


Rwy’n cydnabod bod y diwydiant ffermio wedi bod yn awyddus ers tro i gyflwyno ei ddull ei hun o reoli maethynnau sy’n cynnwys mwy o hyblygrwydd yn eu harferion ffermio i ymateb i’r amodau amgylcheddol.  Mae’r rheoliad yn cynnwys cyfle i’r diwydiant ddangos sut y gall wneud hyn trwy weithio o fewn fframwaith o reoliadau i sicrhau canlyniadau gwell o ran ansawdd dŵr ac allyriadau i’r atmosffer. Bydd gofyn i unrhyw gynnig a ystyrir gan Weinidogion Cymru fodloni’r safon ofynnol genedlaethol a bennir ac a gynhelir gan y ddeddfwriaeth hon.


Mae llygredd amaethyddol wedi cael effaith ar grynoadau dŵr ledled Cymru am yn rhy hir o lawer ac rwy’n benderfynol o weithredu i warchod cefn gwlad Cymru at y dyfodol. Bydd y ddeddfwriaeth hon, ynghyd â chanllawiau, cymorth a chamau gorfodi priodol yn gam mawr ymlaen o ran gwella ansawdd amgylchedd Cymru a chynaliadwyedd ein diwydiant amaeth.  







Translation:


 
Today, I announce my decision to introduce regulations, which apply to the whole of Wales, to address the significant and ongoing effect of agricultural pollution on the health and quality of our rivers, lakes and streams.


Clean water is essential for life in Wales, for drinking, the health of our population, for food production and our natural environment. Too many rivers are currently polluted by agricultural activities from acute incidents of point source discharges to water and the cumulative effect of diffuse pollution.   As a result, we fail to meet public expectation and our environmental standards.  The number of agricultural pollution incidents remains far too high, averaging over 3 per week in the last 3 years demonstrating no long\-term downward trend.  We need to do better and raise the quality of our water courses across Wales by preventing incidents like these and managing wider diffuse pollution risks.


The Regulations I am introducing set a clear and consistent baseline, ensuring all farmers understand what actions they need to take to join those who are already protecting our rich environment and managing manures as a valuable source of nutrients rather than a waste product. The measures are proportionate to the risks of pollution from agricultural practices; some farmers will see a minimal impact whilst others will need time and support to improve.


The baseline standards established by these Regulations are not excessive. They establish standards of production in Wales comparable to those which apply in the rest of the UK and Europe. Formalising good practice standards in this way is not only important to protect our environment and well\-being, it is critical to Welsh businesses maintaining European markets and accessing those further afield. These Regulations ensure our regulatory baseline is set at the appropriate level, in accordance with principles of the EU Trade and Cooperation agreement, to avoid future tariffs on exports to the EU, the equivalent of a no\-deal scenario for Welsh agriculture.


Whilst these regulations have been developed primarily to prevent the unacceptable pollution of watercourses, other environmental considerations have been taken into account. The implementation of the regulations will see nutrients used more efficiently on farms, resulting in lower losses of ammonia to the atmosphere. The regulations are a key part of reducing greenhouse gas emissions from agriculture to improve air quality and the whole Wales approach reflects the advice from the UK Climate Change Committee in their report “Land Use: Policies for a net zero UK”.


This decision has been taken following a lengthy period of consideration and engagement. I have given the industry every opportunity to demonstrate a change in behaviours through voluntary action. Some progress has been made over the last 4 years but not enough to demonstrate the scale, rate and commitment to change needed.


Before making a decision, I wanted to ensure the industry is in a position to be able to implement any new regulations. There remains uncertainty from the impacts of the Covid 19 pandemic on our agri food supply chain, but market price for agriculture produce remains buoyant and the introduction of the EU UK Trade and Cooperation Agreement removes the threat of export tariffs. I have included transitional periods within the regulations to reduce the immediate requirements on the industry. This will enable farmers to meet the initial good practice requirements which will be introduced from 1 April 2021 and provide sufficient time for planning and preparing for the additional requirements.


It will be necessary for some farms to invest in improvements in their infrastructure. Many farmers have already taken the opportunity to improve their nutriment management, to continue to maintain their high performance and market position, often with financial assistance from the Welsh Government. Up to September 2020 we provided £22m through the Sustainable Production Grant scheme to support infrastructure investments with over 500 applicants invited to submit full applications. For 2021, an additional £1\.5 million has been made available to help farmers improve water quality and £11\.5m of capital funding will be used to directly support farm businesses to improve on farm nutrient management infrastructure.


The introduction of the regulations will be supported by appropriate guidance and an effective knowledge transfer programme.  Farming Connect have already held over 400 related events including soils and farm infrastructure clinics, priority catchment area meetings, Sustainable Farming and Farming for the Future events with close to 13,000 farmers in attendance.


This action on agricultural pollution is part of a suite of measures to improve water quality across Wales.  I made £4\.5m available in 2020/21 to tackle pollution from mine water sources, which is another major source of water pollution in Wales.


I recognise the farming industry has long advocated its own approach to nutrient management, including greater flexibility of farm practice in response to the environmental conditions. The regulation includes an opportunity for the industry to demonstrate how they might achieve this working within the framework of the regulations to deliver better outcomes in respect of water quality and atmospheric emissions. Any proposals considered by Welsh Ministers would need to meet the national minimum standard set out and maintained by this legislation.


Agricultural pollution has affected waterbodies across Wales for far too long and I am determined to act to protect the Welsh countryside for our future.  This legislation, together with appropriate guidance, support and enforcement will make a step change in the quality of our Welsh environment and the sustainability of our agricultural industry.